**TESTAREA GRATUITA BABES-PAPANICOLAU CONTINUA PANA LA 30 IUNIE!**

Direcția de Sănătate Publică Județeană Constanța desfășoară – prin Biroul de Programe de Promovare a Sănătății si Educație pentru Sănătate - CAMPANIA de Informare privind PREVENIREA CANCERULUI DE COL UTERIN PRIN DIAGNOSTICARE PRECOCE.

În cadrul acestei campanii, vă aducem la cunoștință detalii referitoare la:

TESTAREA GRATUITĂ BABEȘ-PAPANICOLAU pentru diagnosticarea precoce a cancerului de col uterin.

Perioada: Aprilie - Iunie 2021

Testul Babeș Papanicolau, care depistează cancerul de col uterin în fază incipientă, va fi făcut și anul acesta, GRATUIT, la Constanța, la Policlinica nr. 2 (Str. Stefan cel Mare nr.133), în cadrul Programului de Screening derulat de Ministerul Sănătății la nivel national.

**Cine poate beneficia de această investigație?**

Femeile cu vârsta cuprinsă între 25 și 65 de ani se pot adresa pentru efectuarea testului Babeș Papanicolau, ca și până acum, la Policlinica nr. 2, Cabinetul dr. Colojoară Radu, medic ginecolog, și la Cabinetul de Planning Familial, dr. Gâgă Elena și dr. Chișu Corina, cu programare telefonica.

**Trebuie să aibă trimitere de la medicul de familie?**

Nu! Trebuie doar să nu fi făcut acest test prin Programul Național de Screening în ultimii 5 ani.

**Condiții:**

- Femeile să nu fi avut anterior un diagnostic de cancer de col uterin

- Să nu aibă histerectomie totală

- Fără contact sexual cu 48 ore înainte

- Fără duș vaginal în ultimele 24 ore

- Să nu fie la menstră (un rezultat optim se obține dacă examinarea se face în a 14-a zi+/\_ 2 zile)

Numerele de telefon, la care pot fi făcute programări, sunt următoarele:

0241503414 – Dr.Gâgă Elena

0241671433 – Dr.Chișu Corina Elena

0732727177 – Dr. Colojoară Radu.